Artene i denne underfamilien er underjordiske, noe som, kombinert med at de er svært små, gjør dem meget vanskelige å finne. Litt uventet viste det seg at arten spesialiserte seg på å jakte på skolopendere som gjerne var hundre ganger så store som en enkelt Men siden maurene angriper i svære grupper, lykkes de likevel i å drepe og spise skolopenderen. Observasjonene tyder på at Leptanillinae har et levevis som hærmaur, og likesom de mer kjente medlemmene av denne gruppen, går gjennom sykluser med vandring og formering. Et bisart trekk er at dronningen drikker hemolymfe ("blod") fra sine egne larver, som larvene selv skiller ut gjennom porer på bakkroppen. Dette fører til at hennes ovarier blir aktivert, og hun kan legge et nytt sett egg når avkommet fra det forrige settet er ferdigutviklede.